# **DECIZIA ETAPEI DE ÎNCADRARE**

## Nr. xx din xx.01.2019

Ca urmare a solicitării de emitere a acordului de mediu adresate de **SC TUROTEX COM SRL,** din municipiul Suceava, strada Nicolae Costin, nr.6, judetul Suceava, înregistrată la APM Suceava cu nr. 13520/20.12.2018, în baza:

**- Legii nr. 292/2018** privind evaluarea impactului anumitor proiecte publice şi private asupra mediului;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.01.2019, că proiectul **“Lucrări de modificare , modernizare, supraetajare, extindere clădire (S+P+1E+M) identică cu nr.cadastral 51419 – C1 și schimbarea destinației din laborator panificație în clădire de locuit cu mai multe apartamente cu regim de înălțime S+P+2E+M, locuri de parcare, sistematizare verticală, organizare de șantier, împrejmuire, racorduri/branșamente”** propus a fi amplasat în municipiul Suceava, strada Nicolae Costin, nr.1A, judetul Suceava, nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

**1. Caracteristicile proiectului**

**a)** proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului anexa 2, pct. 10, lit. b, proiecte de dezvoltare urbană;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor utiliza materiale locale.

**d**) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluante şi alte efecte nocive*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: efectul va fi pozitiv prin lucrări de modificare , modernizare, supraetajare și extindere clădire de locuit;

1. **Amplasarea proiectului**

a) *utilizarea actual şi aprobată a terenurilor*: conform certificatului de urbanism nr. 1109/03.08.2018 eliberat de Primăria municipiului Suceava, terenul este situat în intravilanul localităţii şi este proprietatea SC TUROTEX COM SRL.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

1. zonele umede, zone riverane, guri ale râurilor – nu este cazul;

2. zonele costiere şi mediul marin – nu este cazul;

3. zonele montane şi forestiere – nu este cazul;

4. arii naturale protejate de interes național, comunitar, internațional– nu este cazul;

5. zone clasificate sau protejate de dreptul naţional; situri NATURA 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul.

6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;

7. zonele cu o densitate mare a populaţiei – nu este cazul;

8. peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

a) *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

*b)* *natura impactului*- va fi cauzat de lucrările de extindere a clădirii, cu un impact redus asupra mediului,

c) *natura transfrontaliera a impactului* – lucrările propuse nu au efecte transfrontaliere;

d*) intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e) *probabilitatea impactului* – impact redus, pe perioada de execuţie şi în perioada de funcţionare a obiectivului;

f) *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g) *cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h) *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă, autoritatea competentă în domeniul gospodăririi apelor Sistemul de gospodărire a apelor Suceava eliberând Avizul de gospodărire a apelor nr. 95/17.12.2018.

**Caracteristicile proiectului**

***Situatia existenta:***

Beneficiarul solicită să supraetajeze constructia existentă care a avut functiunea de sectie panificatie cu S+P+1E+M cu incă doua niveluri, desfacând mansarda existentă , rezultând o constructie cu S+P+2E+M, in partea de nord a constructiei existente se va face o extindere cu S+P+2E+M care va avea inăltimea constructiei existente supraetajate.

Pe parcelă sunt propuse câte un loc de parcare pentru fiecare apartament propus : 16 apartamente si 16 locuri de parcare.

***Lucrari proiectate:***

Corpul de clădire existent cu mansardare (supraetajare), clădire cu functiunea initială de sectie panificatie, prin amenajare, modernizare, mansardare si extinderea clădirii vor rezulta urmatoarele functiuni:

-Subsol : spatii pentru depozitare pentru locatarii de la etajele amenajate ca locuinte:

-Parter: 4 apartamente de cite două camere (camera de zi; 1 dormitor, bucatarie, baie si hol de circulatie)

-Etaj 1: 4 apartamente de cite două camere (camera de zi; 1 dormitor, bucatarie, baie si hol de circulatie)

-Etaj 2: 4 apartamente de cite două camere (camera de zi; 1 dormitor, bucatarie, baie si hol de circulatie)

-Mansarda: 4 apartamente de cite două camere (camera de zi; 1 dormitor, bucatarie, baie si hol de circulatie)

Vor fi 16 apartamente și 16 locuri parcare.

Indici urbanistici: POT = max. 35,01% CU = max. 1,88

- suprafata teren - 1171mp

- suprafata construita max. - 410,00 mp

- suprafata alei carosabile si parcari - 661,00 mp

- suprafata spatii verzi - 100,00 mp

**Alimentarea cu apă,**

Imobilul studiat este racordat la alimentarea cu apă de la reteaua municipiului Suceava.

Canalizare

Clădirea luată în studiu este racordată la rețeaua de canalizare existentă în zonă. Reţeaua de canalizare pluvială va colecta apele pluviale provenite de la investiţia propusă.

Se vor respecta normativele in vigoare pentru proiectarea si execuţia lucrărilor pentru extinderea propusă în proiect.

**Alimentarea cu caldură**

La construcţiile existente în apropierea zonei studiate, energia termică pentru încălzire, preparare apă caldă de consum este asigurată în sistem individual, folosind centrale termice cu combustibil gaze naturale.

Corpul de clădire existent este racordat la rețeaua de gaze.

**Alimentarea cu energie electrică,**

Alimentarea cu energie electrică se va asigura prin racordarea la reţelele existente în vecinătate. In cazul in care la funcţiunea propusă este nevoie de un spor de putere se va prevedea un post trafo suplimentar.

Se vor respecta normativele in vigoare pentru proiectarea si execuţia acestora.

Accesul carosabil şi pietonal se va face din strada Nicolae Costin prin intermediul unei alei de acces ce deservește imobilul luat în studiu.

Pentru facilitarea accesului la terenul studiat s-au prevăzut realizarea accesului asfaltat de la drumul existent, la amplasament şi racordarea la circulaţiile interioare.

Toate circulaţiile propuse vor fi asfaltate si vor asigura accese pentru intervenţii in caz de urgență (asigurându-se astfel accesul rapid și lesnicios al mijloacelor de intervenție -pompieri, salvare, masinile de curatenie, etc.).

*Utilităţile necesare pentru organizarea de şantier:*

1. Apa potabila din reteaua localitatii
2. Energie electrica – va fi asigurata de reteaua electrica din localitate

*Deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*Emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se măsuri pentru reducerea acestora (stropiri, program de lucru adaptat pentru executia lucrărilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*Riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum si a normativelor si prescripţiilor tehnice specifice, a legislaţiei de mediu în vigoare şi a avizelor menţionate în Certificatul de urbanism nr. 1109/03.08.2018, emis de Primaria municipiului Suceava.

- se vor respecta cu stricteţe limitele şi suprafeţele destinate organizării de şantier, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011 cu modificarile si completarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Prezenta decizie se poate revizui, în cazul în care se constată apariţia unor elemente noi, necunoscute la data emiterii.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.